polyglot-tagger/wikipedia-language-snippets-filtered huggingface dataset:
Pangatikan PNS Pamaréntah Kabupatén Garut lolobana lulusan sarjana/pascasarjana anu lobana 11.102 urang, disusul ku lulusan SMA/sadarajat 1.521 urang, lulusan D-III aya 739 urang, Diploma I 297 urang, lulusan SMP/sadarajat 128 urang, jeung lulusan SD aya 161 urang.
Najan konsumsi étanol dina jumlah nu saeutik bisa méré mangpaat, tapi mun loba mah bisa matak mabok jeung intoksikasi, sarta, gumantung jumlah jeung kabiasaanana, bisa ngabalukarkeun karuksakan akut dina sistim réspirasi nepi ka ajalna sarta ngaruksak pisan kana awak, misalan haté jeung uteuk.
Alkohol nu boga dua gugus hidroksil biasa disebut "glikol", misalna étilén glikol: HO-CH2-CH2-OH, nu ngaran IUPAC-na étana-1,2-diol, "diol" nunjukkeun dua gugus hidroksil, sedengkeun 1,2 nunjukkeun posisi kabeungkeutna.
Numutkeun téori kadua, étimologi populér jeung éjahan "alkohol" lain dumasar generalisasi harti ALKHL, tapi alatan pabaliutna alkémis Kulon dina ngagunakeun kecap ALKHL jeung ALGhWL, nu ditarjamahkeun ku jalan nu béda-béda jeung patumpang-tindih.
Ditempo tina tingkat péndidikanna, PNS di pamaréntah Kabupatén Cianjur lolobana lulusan sarjana/sadarajat lobana 7.803 urang , lulusan diploma III aya 999 urang, lulusan diploma I/II 412 urang, lulusan SMA/sadarajat 837 urang, lulusan SMA/sadarajat 837 urang, sarta lulusan SMP 91 urang, jeung lulusan SD aya 28 urang.
Upama ditilik tina tapel wates wewengkon Cianjur kiwari lebah wétan nyaéta walungan Citarum, numutkeun katerangan nu kacatet dina Naskah Wangsakerta Cianjur kungsi aya dina kakawasaan sababaraha karajaan Sunda-Hindu, di antarana karajaan Salakanagara, karajaan Tarumanagara, karajaan Sunda jeung karajaan Pajajaran.
Ieu hal téh diwuwuhan ku bukti ayana sababaraha situs anu aya arcaan atawa ciri lian anu nandakeun kapercayaan Hindu-Budha harita di sababaraha pasir nu sumebar di wewengkon Cianjur kayaning situs Pasir Gada, situs Pasir Pogor, situs Gunung Putri, situs Kampung Kuta jrrd.
Ieu hal téh ngandung harti yén mangrébu-rébu taun ka tukang di wewengkon anu kiwari disebut Cianjur téh geus aya kahirupan manusa kalawan boga pangaweruh luhur anu geus bisa nyieun wangunan sakitu agréngna, nu numutkeun hasil ngabanding-banding jeung situs sarupa di Asia Tenggara mah, ieu situs téh mangrupa situs mégalitikum panggedéna.
Dina naskah-naskah Sunda kuna teu kacaturkeun ayana wewengkon anu ngaranna Cianjur ngan sahenteuna aya sababaraha patempatan di wewengkon Cianjur harita anu kiwari masih bisa dipikawanoh, di antarana Gunung Agung , Citarum, Cisokan, jeung CiranjangWangsakerta, P. .
Dalah ceuk saurang ahli arkéologi jeung kasajarahan Sunda buhun mah di Cianjur téh aya hiji situs nu mangrupa pangreureuhan pamungkas tokoh Bujangga Manik dina hirupna, nyaéta di patempatan anu kiwari katelah situs Gunung Padang di wewengkon pakidulan Cianjur.
Élmu bahan ngawengku sakabéh opat kelas bahan nu masing-masing boga widang ulikanana séwang-séwangan: logam jeung métalurgi, keramika, semikonduktor, jeung bahan éléktronik lianna, polimér, komposit jeung biomaterial nu bisa asup kana kelas bahan 1 n.k. 4 tadi.
Élmu bahan aya patalina jeung rékayasa bahan, nu condong museur kana téhnik ngolah (casting, rolling, welding, cangkok ion, kamekaran kristal, thin-film deposition, sintering, glassblowing, jsb.), téhnik analitis (mikroskop éléktron, difraksi sinar-X, kalorimétri, mikroskopi inti jsb.
Budaya anu mekar di Subang téh rupa-rupa; kahiji aya Nadran, Nadran mangrupakeun upacara adat husus pikeun pamayang anu lumangsung di basisir kalér Pulo Jawa pikeun ngedalkeun rasa sukur lantaran geus néwak lauk di dinya sarta ngaharepkeun bisa nyegah kacilakaan nalika balayar di laut.
Kabupatén ieu wawatesan jeung Laut Jawa di beulah kalér, Kabupatén Indramayu di beulah wétan, Kabupatén Sumedang di wétan kidul, Kabupatén Bandung di beulah kidul, sarta Kabupatén Purwakarta jeung Kabupatén Karawang di beulah kuloneunnana.
Sacara umum, Kabupatén Subang dikuriling ku iklim tropis, barina ogé di Subang teh boga lahan nu subur jeung loba walungan, Hal ieu ngajadikeun mayoritas masarakat Kabupatén Subang ngandelkeun séktor agraris jeung tatanén pikeun minhuan anu jadi pangabutuh sapopoéna.
Tapi sanajan kitu oge, sawaréh kacamatan nu aya di basisir jeung kacamatan-kacamatan di sapanjang walungan Cipunegara nu nyabeulahan Kabupatén Indramayu mah pangeusina ngagunakeun basa Cirebon nu rada sarua jeung basa Cirebon Dialék Indramayu .
Di saluareun kontéks ilmiah, kecap ékologi mindeng dipaké salaku sinonim pikeun "lingkunganana", nyaéta reureujeunganana sakur organisme liar nu lolobanaana hirup dina tata sarta lingkungan aslina, kalawan saeutik pangaruh manusa; utamana nu patali jeung naon baé kapentingan manusa — ékonomis, médis, éstétis, hédonistik, séntiméntal, jsb.
Gangguan nu parah na kamampuhan apoptotik sél ieu maénkeun peran kritis sabab mun inféksi HPV onkogenik ieu kateterusan bisa ngakibatkeun kangker sérvik (tempo "Integration of interferon-alpha/beta signaling to p53 responses in tumor suppression and antiviral defense", ku Akinori Takaoka et al., Nature Vol. 424, nomer 6948, 31 Juli 2003, hal. 517).
Kareseban mangrupa kaayaan fisiologis normal awéwé dina siklus kareseban nu lumangsung sababaraha poé nu patali jeung kasuburan/fértilitas réproduktifna, ditandaan ku kaluarna getih ; para wanoja sabagian bisa ngawaskeun kaluarna jaringan éndométrium pacampur getih nu kaluar nalika kareseban.
Cai cair mibanda dénsitas pangbadagna, 1.00 g/cm³, dina 4 C sarta jadi "leuwih hampang" nalika molekul caina mitembeyan ngabentuk kristal héksagonal és mun hawana turun nepi ka 0 C (kanyataanana, kecap "kristal" diturunkeun tina kecap Yunani pikeun beku).
Kritik métodeu frekuensi nyaéta nyumputkeun kaayaan nu sabenerna sarta pamahaman kana ieu métodeu bisa dijelaskeun saperti kieu: "Lamun populasi parameter aya di jero interval kapercayaan, mangka probiliti nu di estimasi bakal milu ka observasi atawa bakal deukeut kana parameter, hartina kurang atawa sarua jeung 90%".
Praktis-pragmatis: ngandelan kareueus tur kacinta, bangsa katut lemah cai, ngalegaan ambahan, sawangan, jeung wawasan dina nyanghareupan kiwari jeung jaga, miboga ajén pikeun cecekelan hirup dina jero pakumbuhan nepi ka bisa jauh tina balai, hirup-hurip atawasalamet, jeung parek rejeki.
Salian ti éta, sajarah téh miboga tilu mangpaat séjén di antarana pikeun ngawétkeun idéntitas kelompok jeung mageuhan daya tahan kelompok sangkan hirup terus lumangsung, nyokot pelajaran jeung tuladan tina rupa-rupa kajadian dina mangsa nu geus kaliwat, jeung sarana pikeun mikawanoh ngeunaan ma'na hirup jeung maot, atawa ngeunaan tempat manusa di dunya.
Dadaran modérn pikeun pola tabel periodik nyaéta yén unsur-unsur nu sagolongan mibanda konfigurasi kulit éléktron pangluarna nu sarupa dina atomna: ku sabab sipat kimiawi lolobana ditangtukeun ku interaksi éléktron luarna, mangka unsur nu sagolongan bakal mibanda boh sipat fisik atawa kimia nu sarupa.
Kota Sukabumi ti taun 1815 nepi ka taun 1921 mangrupakeun daérah bagian anu kaasup kana wilayah administratif Kabupatén Cianjur, kalayan status Kabupatén Sukabumi anu diwangun taun 1 Juni 1921, sedengkeun Kotamadya Sukabumi diwangun 1 April 1914.
Nu kadua nyaéta Walungan Cimejeung kalawan anak walunganna: Walungan Cikonjeungg, Cibegal, Cipalejeungg, Cibungur, Citatah I, Citatah II, Cigugur, Ciharuman, Cigembor, Cikuya, Cijengkol, Cimagung, jeung Walungan Cikadongdong.
Ieu kabupatén ayana di beulah wétan rada ka kidul Jawa Kulon, pabates-bates jeung Kabupatén Majaléngka jeung Kabupatén Kuningan di béh kalér, Kabupatén Cilacap jeung Kota Banjar di béh wétan, Kabupatén Pangandaran di kidul, Kota Tasikmalaya eujeung Kabupatén Tasikmalaya di kulon.
Numutkeun kana tempat berobat jalan rahayat Kabupatén Ciamis taun 2021, mangka lolobana warga ngubaran panyakit ka praktik doktér/bijeung kalawan 51,75%, ka klinik/praktik doktér balaréa 19,66%, ka puskésmas/puskésmas pembantu 17,10%, ka rumah sakit 9,83% sesanan ka unit kaséhatan balaréa, pangobatan tradisional jeung sajabana.
Sababaraha taun ka tukang, jebul sababaraha kahayang masarakat ajang ngarobah ngaran Kabupatén Ciamis jadi Kabupatén Galuh, pédah cenah ngaran Galuh mah boga ma'na filosofis anu luhur, maranéhna nganggep da robahna ngaran Galuh jadi Ciamis mah euweuh alesanna.
Aya nu kaasup sekar ageung nyaéta Kinanti, Sinom, Asmarandana, jeung Dangdanggula , sarta sekar alit nyaéta Balakbak, Durma, Gambuh, Gurisa, Jurudemung, Lambang, Ladrang, Magatru, Maskumambang, Mijil, Pangkur, Pucung, jeung Wirangrong.
Taun 1948 Ahdiat digawé deui di Balé Pustaka turta nyusun dokuméntasi nu kacida pentingna nyaéta Polémik Kebudayaan nu mangrupa kumpulan polémik ngeunaan kabudayaan Nasional, Tradisional, jsté nu lumangsung dina taun 1930-an, kayaning S. Takdir Alisjahbana, Ki Hadjar Déwantara, Sanoesi Pane, Dr. Soetomo, jsté.
Dina taun 1948-1950, Ahdiat kungsi milu kuliah-kuliah filsafat ti Prof. Dr. Beerling jeung Peter Dr. Jacobs S.J dosén Filsafat Thomisme di Universiteit van Indonesie nu kiwari Universitas Indonésia, tuluy narjamahkeun buku gurubesar nu judulna Filsafat Dewasa lni .
Achdiat Karta Mihardja (lahir di Cibatu, Garut, 6 Maret 1911 – tilar dunya di Canberra, Australia, 8 Juli 2010 ) dikenal ku ngaran péna Achdiat K. Mihardja nyaéta wartawan, dosén jeung pangarang dina basa Indonésia jeung Sunda.
Tujuan pariwisata populér séjén di antarana Kebon Raya Bogor, Taman Safari Indonésia, Tangkuban Parahu crater, Cai panas Ciater, Kawah Bodas crater kiduleun Bandung, Basisir Pangandaran, sarta sagala rupa resorts gunung di Cianjur, Garut, Tasikmalaya, jeung Kuningan.
Artikel utami: Ibing SundaIbing Sunda nembongkeun pangaruh rupa-rupa golongan nu geus badagang sarta matuh di wewengkon ieu mangabad-abad, tapi angger uniquely has, jeung variasina ti anggun ka pola dinamis syncopated drumming, gancang flicks pigeulang, gerakan hip sensual, sarta taktak gancang sareng watak teu jeung anggahotana isolations.
Wewengkon puseur Bogor, hiji kota di Propinsi Pasundan, mibanda salah sahiji kagegekan populasi anu pangluhurna di sakuliah dunya, mungguh Bekasi jeung Depok pada-pada suburban paling loba katujuh jeung kasapuluh di dunya ; dina 2014 Bekasi mibanda 2.510.951 jeung Depok 1.869.681 jiwa.
Sacara matematik, gerak Brown mangrupa prosés Wiener nu mana sebaran kondisional probailiti tina posisi partikel dina waktu t+dt, nu dina posisi waktu t nyaéta p, mangrupa sebaran normal mibanda mean p+ dt sarta varian 2 dt; paraméter mangrupa simpangan kecepatan, sarta paraméter 2 mangrupa power noise.
Mékamisme angkutan/transpor dina awak Golgi can pati jéntré; bisa ku jalan progrési cisternae (awak Golgi ojah, ngawangun cisternae anyar di sisi cis, lajeng diancurkeun di sisi trans) atawa ku jalan angkutan vésikel (vésikel leutik ngakut protéinna ti hiji cisternae ka nu salajengna, sedengkeun cisternae-na teu robah).
Tepi ka ayeuna langgeng dina lagu jeung hariring, tembang nu cipruk cimata, cenah geuning "Dengkleung dengdek, buah kopi raranggeuyan. Ingkeun saderek, ulah rek dihareureuyan", gambaran wanoja anu sedih kapapanjangan lantaran ditinggalkeun ku panutan nu pancen gawe tanam paksa.
Kiduleun pamakaman aya situ anu saterusna dikaramatkeun pisan, baheula mah taya anu wani nyapirakeun, urang Galuh percaya cai situ ngandung hasiat saperti anu dikotretkeun ku Kangjeng Prebu dina guguritanana, Jamban tinakdir Yang Agung, caina tanba panyakit, amal jariah kaula, bupati Galuh Ciamis, Aria Kusumahdiningrat, medali mas pajéng kuning.
Tah, jaman tanam paksa kopi ieu pisan lahirna kawih sedih Dengkleung Dengdek teh, almarhum Kang Pepe Syafe'i R.A. nyarios ka MANGLE basa ngawangkong salse di perkebunan Sineumbra pakidulan Bandung, jaman Administraturna Max Salhuteru anu gedé kamelang kana kahirupan seni budaya tradisional Sunda.
Pikeun ngurangan bangbaluh rahayat, sangkan sajeroning lakon gawe tanam paksa henteu tepi ka lieuk euweuh ragap taya, enggal ngagedérkeun pangwangunan, kayaning nyieun solokan-solokan jeung bendungan, mun ayeuna mah solokan tersier jeung sekunder katut dam-dam anu tohaga.
Numutkeun kana lébel kelas spéktrum,G2 nandakeun suhu permukaanna kira-kira 5778 K jeung V nandakeun lamun panonpoé, jeung bararéntang anu lianna, mangrupa béntang dérét utama, anu matak energina kacipta ku fusi nuklir nukleus hidrogén ka jero hélium.
Aya sababaraha bajing anu boga ciri mandiri: 'Bajing Beureum Éropa' Sciurus vulgaris, 'Bajing Careuh' S. niger, 'Bajing Hawuk Wétan' S. carolinensis, 'Bajing Hawuk Kulon' S. griseus, 'Bajing Douglas' Tamiasciurus douglasii, jeung 'Bajing Beureum Amérika' Tamiasciurus hudsonicus.
Leuwih ti éta, di dunya Kulon, basa Latin geus jadi lingua franca, basa nu diteuleuman sarta dilarapkeun pikeun kaperluan ilmiah sarta pulitik, salila leuwih ti sarébu taun, nu kalindih ku basa Prancis dina abad ka-18 sarta basa Inggris ahir abad ka-19.
Dumasar sajarah geologi, lamun taneuh dumasar kana kajadian unloading, upamana leungitna es nu nutupan taneuh atawa ku kajadian erosi, maka tekanan taneuh nu aya ayeuna ngarupakeun overburden pressure bakal leuwih leutik tinimbang nu aya samemeh proses unloading, sarta taneuh ieu disebut overconsolidated.
Pangéran Surawijaya gaduh 6 urang putra nyaéta - Dipati Suwarga-Mangunjaya - Jaya Wirya - Dipati Kusumayuda - Mangun Nagara - Ratu Tilarnagara Ratu Tilarnagara nikah sareng Bupati Panjalu nu wastana Pangéran Arya Sacanata nu masih katurunan Prabu Haur Kuning.
Tanggal 11 Februari 1840, kaluar surat Staatsblad No.7 sarta Besluit Gubernur Jendral Hindia Belanda No.2 nu ngajelaskeun pindahna Ibukota Kabupatén ka Wilayah Sindangkasih nu saterusna dingaranan 'Majalengka', saterusnangaran Kabupatén disaluyukeun jeung ngaran ibukota kabupatén nu anyar, tina Kabupatén Maja jadi Kabupatén Majalengka.
Disababaraha wilayah Majalengka masyarakatna mangrupa étnis Cirebon/Wong Cerbon sarta ngagunakeun basa Cirebon, saperti di kalér sarta wétan Jatitujuh, Kertajati, Ligung, Sumberjaya sarta Désa Patuanan di Kacamatan Leuwimunding.
Tina pernikahan Radén Rangga Mantri sareng Ratu Parung (Ratu Sunyalarang putri Sunan Parung, dulur sebapak Ratu Pucuk Umun suami Pangéran Santri ) ngalahirkeun 6 urang putera nyaéta :- Prabu Haurkuning - Sunan Wanaperih - Dalem Lumaju Agung- Dalem Panuntun - Dalem Panaekan Akhir abad XV Maséhi, panduduk Majalengka tos ngagem agama Islam.
Anjeunna sateuacan tilar dunya parantos nunjuk putera-puterana pikeun maréntah di daerah-daerah kakuasaanna, siga halna :Sunan Wanaperih nyepenng pamerintahan di Walagsuji; Dalem Lumaju Agung di kawasan Maja; Dalem Panuntun di Majalengka sedengkeun putera cikalna, Prabu Haurkuning, di Talaga nu saterasna di Ciamis.
Bagéan kalér wilayah kabupatén ieu mangrupa dataran handap, samentara wilayah tengah pasir-pasir sarta wilayah kidul mangrupa wilayah pagunungan kalayan puncakna Gunung Ceremai nu wawatesan jeung Kabupatén Kuningan sarta Gunung Cakrabuana nu wawatesan jeung Kabupatén Tasikmalaya sarta Kabupatén Sumedang.
Ieu kabupatén diwatesan ku Kabupatén Indramayu di beulah kalér, Kabupatén Cirebon jeung Kabupatén Kuningan di beulah wétan, Kabupatén Ciamis jeung Kabupatén Tasikmalaya di beulah kidul, jeung Kabupatén Sumedang di beulah kuloneunana.
Morfologi pasir lunkawing ngawengku daérah kira-kira Gunung Ciremai, sabagéan leutik Kacamatan Rajagaluh, Argapura, Sindang, Talaga, sebagian Kacamatan Sindangwangi, Cingambul, Banjaran, Bantarujeg, Malausma dan Lemahsugih sarta Kecamatan Cikijing bagéan kalér.
Wilayah Kabupatén Majalengka mangrupa daérah panghubung antara kawasan Priangan jeung Cirebon, diliwatan Jalan Negara Bandung - Cirebon sarta Cirebon - Ciamis, Lian ti éta ogé kaliwatan Jalan Tol Cikopo-Palimanan kalayan dua pantu tol di kawasan Kertajati sarta Sumberjaya.
Istilah lipid ngawengku rupa-rupa molekul, malah kaasup sanyawaan nu rélatif teu leyur na cai atawa nonpolar nu asalna tina mahluk hirup, kayaning malam, asam lemak, fosfolipid, sfingolipid, jeung glikolipid turunan asam lemak sarta terpenoid kayaning rétinoid jeung stéroid.
Transjakarta nyaéta sistem BRT anu jalur lintasan tarpanjang di dunia nyaéta 230,9 km, sarta ngabogaan 243 stasion BRT yang tersebar dalam 13 koridor , anu mimitina beroperasi ti jam 05.00 - 22.00 WIB, sareng ayeuna beroperasi 24 jam dina sabagian koridor.
KRL geus beroperasi di wilayah Jakarta ti mimiti taun 1976 nepi ka kiwari ngalayanan ruteu komuter di wilayah DKI Jakarta, Kota Dépok, Kota Bogor, Kabupatén Bogor, Kota Bekasi, Kabupatén Bekasi, Kabupatén Lebak, Kota Tangerang, Kabupatén Tangerang, sarta Kota Tangerang Selatan.
Lokasi situ Cangkuang ieu topografina aya dina hiji lembah subur kira 600-an m l.b.l. nu sakurilingbungkingna mangrupa gunung-gunung: Gunung Haruman di béh wétan-kalér, Pasir Kadaleman di kidul wetan, Pasir Gadung di béh kidul, Gunung Guntur di béh kulon-kidul, Gunung Malang di béh kulon, Gunung Mandalawangi di béh kulon-kalér, jeung Gunung Kalédong di béh kalér.
Minyak bumi atawa pétroleum (tina basa Yunani petra – batu jeung elaion atawa basa Latin oleum – minyak), minyak atah , ogé katelah emas hideung, hartina cairan kentel, warnana kopi atawa semu héjo, nu mangrupa campuran rupa-rupa hidrokarbon, utamana golongan alkana, sarta kandungan lianna nu aya di lapisan luhur dina jero kulit Bumi.
Musium ieu mangrupakeun salah sahiji wisata édukasi anu dierona ngawanohkuen ka balaréa ngeunaan sajarah tatar Sunda, sajarah nasional, sajarah Purwakarta, inporpasi pajabat anu aya di Purwakarta ti wanci ka wanci, tempat wisata, sarta ngabogaan koléksi wayang.
Saméméh Purwakarta jadi kabupatén, dina jaman VOC Purwakarta kaabus ka Karawang dina taun 1630 nalika jaman VOC, satuluyna Purwakarta dijadikeun ibukota Karawang dina taun 1831 dumasar kana kaputusan Jénderal Hindia-Walanda harita.
Kacutat dina salah sahiji buku sajarah Purwakarta anu sumberna tina koran Hindia-Walanda yén kacutat "Door den Gou. verneur Generaal in Radem is bepaald dat dehoofdplaats de Assistant-residentie Krawang, voortan den naam Poerwakarta" anu ngabogaan harti Gubernur Jéndral geus nangtukeun yén ibukota Afdeling ngarana Purwakarta.
Dina taun 1974, sanggeus ngaleupaskeun jabatan salaku wakil Ketua MPRS , anjeunna diangkat jadi Ketua Kwartir Daerah Gerakan Pramuka Jawa Kulon, nu saterusna dina taun anu sarua dipilih jadi Wakil Ketua Kwarnas Gerakan Pramuka.
Hari lahir Kabupatén Sukabumi masih jadi sawala, lantaran nalika nyalusur dokumén sajarah di kaping 10 Séptémber taun 1870 aya dokumén surat anu eusina aya anu ngawanohkeun kecap "patih" atawa lamun ayeuna dihartikeun jadi Bupati Sukabumi, anu asli urang Sukabumi lain dipingpin ku bangsa deungeun .
Numutkeun data taun 2021, jumlah penduduk nu umurna lima taun ka luhur nu teu pernah sakola aya 5,07 persén, nu henteu sakola deui aya 71,77 persén, jeung 23,16 persén penduduk umur lima taun kaluhur keur sakola SD, SMP, SMA sadarajat.
Tempat-tempat penting séjénna nyaéta Ubud minangka puseur seni perenahna di Kabupatén Gianyar; sedengkeun Kuta, Sanur, Saminyak, Jimbaran sarta Nusa Dua nyaéta sawatara tempat anu jadi tujuan pariwisata, boh wisata basisir boh tempat peristirahatan.
Filsuf David Kelley, dina karya populérna The Art of Reasoning, ngadéfinisikeun konsép “kaulinan” minangka “hiji wangun rékréasi anu diwangun ku saperangkat aturan anu nangtukeun objék anu rék dihontal kalawan make cara-cara anu diijinan pikeun ngahontal éta.”
Ceuk para senimanna (utamana di Désa Pakusamben, Kacamatan Babakan, Kabupatén Cirebon), burokan ieu mimiti aya kira taun 1934, nalika saurang warga Désa Kalimaro, Kacamatan Babakan, nu ngaranna Kalil nyieun hiji kréasi anyar seni Badawang nyaéta mangrupa Kuda Hiber Buroq.
Nalika diarak, lalaguanana robah-robah, teu wungkul Asroqol, kaasup lagu tarling, dangdut, jaipong, kawas Limang Taun, Sego Jamblang, Jam Siji Bengi, Sandal Barepan, Garet Bumi, Sepayung Loroan, Kacang Asin, Tilil Kombinasi, malah lagu-lagu nu keur populér kayaning Pemuda Idaman, Melati, Mimpi Buruk, Goyang Dombrét, jrrdl.
Digantina ngaran Kaum Girang jadi Kawunggirang nyaéta diilhaman ku ayana filosofi tangkal kawung anu loba mangpaatna, mangka ti éta ku alatan kecap kaum jeung kecap kaum téh ampir sarua, ngaran désa ieu tuluy jadi désa Kawunggirang tepi ka kiwari kalyan maksud urang Kawunggirang téh sangkan loba mangpaatna keur balaréa.
Dumasar babandingan jeung titinggal sajarah lianna, kayaning Carita Parahyangan jeung Pustaka Rajya-rajya i Bhumi Nusantara, bisa cindekkeun yén prasasti Kawali I mangrupa sakakala atawa pangéling-ngéling ka Prabu Niskala Wastu Kancana , nu ngadaton karajaan Sunda ti Kawali, putra Linggabuana nu gugur nalika perang Bubat.
"Ieu tapak di Kawali ti tapa Sang Hyang Mulia Prabu Raja Wastu anu maréntah di Kawali, nu geus mapaésan kadatuan Surawisésa, nu marigi sakuriling dayeuh, nu ngamakmurkeun sakabéh wilayah. Pikeun nu rék datang, geura paké gawé nu rahayu sangkan lila jaya dunya."
Tapi saméméh bisa nyokot sagala rupa kauntungan ti kolonialisme, rahayat India kalawan kaayaan séké sélér anu rupa-rupa bisa ngahiji dina hiji gerakan anu kuat pikeun réformsi sosial jeung nyieun sistem pamaréntahana sorangan sarta ngulang deui kajayaan Karajaan India mangsa baheula.
Témbok Gedé Cina nyaéta témbok pertahanan Cina nu diwangun ti mimiti abad ka-3 SM nepi ka awal abad ka-17, dina raraga nyalametkeun sababaraha dinasti Cina tina serangan urang Hun, Mongol, Turki, jeung suku pengembara nu datang di wewengkon Mongolia jeung Manchuria ayeuna.
Sababaraha bagéan diwangun saprak abad katilu SM, nu kawentar ngeunaan Tembok Besar Cina ieu diwangun antara 220 BC nepi 200 BC ku Kaisar Cina munggaran, Qin Shi Huangdi (tempatna leuwih ka kaler tinimbang Tembok Besar Cina ayeuna nu diwangun salila Dinasti Ming, sarta masih kénéh aya sesana saeutik).
manéhna nempo Tembok Besar maké binoculars, tapi nyebutkeun "teu katempo lamun teu make alat." sénator Amerika Jake Garn nyebutkeun yén mungkin keur nempo Tembok Besar langsung tina orbit space shuttle dina awal taun 1980, tapi ieu ogé dibantah ku sababaraha astronot Amerika.
Tembok ieu mangrupa struktur wangunan jieunan manusa pangpanjanngna di dunya, manjang ampir 6,352 km , ti Shanhai Pass beulah kulon nepi ka Laut Bohai wetan, watesan antara "China proper" jeung Manchuria, ti Lop Nur di beulah kidul wetan bagéan ti Wewengkon Otonomi Xinjiang Uygur .
Lemak ngarujuk kana sakelompok gedé molekul-molekul alam anu kasusun tina unsur-unsur karbon, hidrogen jeung oksigen nyaéta asam lemak, malam, stérol, vitamin-vitamin anu nyampur jeung lemak monogliserida, digliserida, fosfolipid, glikolipid, terpenoid jeung sajabana.
Najan kitu, International Prototype Metre masih tetep dipaké nepi ka taun 1960, nalika Sawala Umum Timbangan jeung Ukuran ngawatesan méter dina sistim SI anyar nu sarua jeung 1.650.763,73 panjang gelombang garis émisi oranyeu-beureum dina spéktrum atom kripton-86 dina vakum.
Dumasar kana tulisan munggaran nu aya kénéh ngeunaan ieu, De Architectura-na Vitruvius, wangunan nu hadé kudu mibanda Kaéndahan , Weweg , tur Mangpaat ; arsitéktur bisa disebutkeun salaku kasaimbangan jeung kasarasian tina tilu unsur ieu, bari teu silih éléhkeun.
Hiragana dipaké keur kecap nu euweuh huruf kanji-na, kaasup partikel saperti kara "ti," jeung ahiran saperti ~san "Bapa, Ibu, Akang, Teteh" Hiragana ogé dipaké keur kecap nu kanji-na teu dipikanyaho kunu nulis, ogé kunu maca, atawa bentuk formal keur kaperluan tulisan.
Biosfir Bumi sacara lalaunan beuki lila ngarobah atmosfir jeung kondisi fisik dasar séjénna, anu ngakibatkeun kembangbiakna organisme sarta kawangunna lapisan ozon, anu bareng jeung médan mahnit Marcapada ngahalangan radiasi surya nu pibahayaeun jeung ngawidian mahluk hirup mikroskopis ambéh terus kembang biak kalawan aman di daratan.
Mingpin Kongres Nasional India, Gandhi ngayakeun kampanye keur ngurangan kamiskinan, ngabébaskeun awewe India, babarayaan antara komunitas nu béda kapercayaan jeung etnis, ngeureunkeun perbudakan jeung diskriminasi kasta, sarta minuhan kabutuhan ekonomi nasional sorangan, sakabéh di luhur keur Swaraj — kamerdakaan India tina dominasi bangsa asing.
Ku alesan ieu, najan masih kontroversi, kiwari mah sok aya kolot nu ngahaja ménta sangkan getih ari ieu dikumpulkeun sarta disimpen di bang getih ari , pikeun jaga bisi budakna perlu sél stém getih ari (misalna pikeun ngaganti sungsum tulang nu ancur nalika katarajang leukemia).